Antoni Vadell

Bisbe auxiliar de Barcelona, mort avui de resultes d’un càncer de pàncrees.

Fa pocs mesos, em va dir:

Estimat Sr Antoni Ferret

Em plau agrair-vos la deferència que heu tingut amb mi pel fet de fer-me arribar un exemplar del vostre llibre titulat “Lo més bo de la Bíblia”.

Val a dir que es tracta d’una obra molt interessant, a través de la qual ens mostra una selecció de textos bíblics, que han estat escollits pensant sobretot en arribar a aquelles persones que no són creients o bé que ho són poc.

Així mateix, voldria agrair-vos molt especialment el vostre esforç i dedicació portant a terme una tasca tan important i tan necessària com és la divulgació de la Bíblia.

Gràcies per tant.

Abraçada en Crist

Antoni Vadell i Ferrer

Bisbe auxiliar de Barcelona

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Casa de Sofia, inaugurada ahir

[Ivet Nuñez](https://elmon.cat/author/inunez/)  
11/02/2022

**Catalunya** té prop de **3.000 infants amb una malaltia avançada** i una xifra semblant en situació de cronicitat complexa. Per donar resposta a la necessitat d’aquests nens i les seves famílies, el conseller de Salut, **Josep Maria Argimon**, ha inaugurat aquest divendres la **Casa de Sofia**, un centre pioner a l’Estat i a Europa per atendre infants amb malalties minoritàries i de cròniques. El centre, desenvolupat per l’Hospital Sant Joan de Déu amb la col·laboració de Salut i associacions de pacients amb malalties minoritàries, té l’objectiu d’**evitar l’ingrés a l’hospital** quan no sigui necessari endarrerint una hospitalització de llarga durada i procurant “escalf” als pacients.

El centre s’anomena així perquè ha estat fundat per **Jordi Cruz**, pare d’una nena anomenada Sofia que no va poder superar una malaltia minoritària després d’anys lluitant-hi. Els pacients amb aquestes malalties cròniques que compliquen i fins i tot els escurcen la vida seran els usuaris d’aquest centre que avui s’inaugura. Es tracta de nens que requereixen suport vital i tenen afectació multiorgànica. Cruz considera que**aquesta casa és “un entorn el més semblant possible a una llar”** on els nens poden rebre les cures necessàries i preparar-se per tornar a casa o evitar noves situacions d’ingrés. El dispositiu també el poden utilitzar les famílies que no estiguin preparades per viure les morts dels seus fills a casa.